**VEDTEKTER FOR STUDENTORGANISASJONEN HELGELAND**(Forslag ekstraordinært årsmøte 18.oktober 2022)

 **§1 NAVN**

1.1 Navnet på organisasjonen er Studentorganisasjonen Helgeland.

**§2 FORMÅL**

2.1 Studentorganisasjonen Helgeland er en interesseorganisasjon for alle studenter ved Campus Helgeland og Nesna ved Nord universitet.
2.2 Studentorganisasjonen Helgeland skal jobbe for å ivareta studentenes interesser
og rettigheter faglig, sosialt og studentpolitisk.
2.3 Studentorganisasjonen Helgeland er partipolitisk uavhengig.

**§3 MEDLEMMER**

3.1 Alle studenter ved Campus Helgeland og Nesna ved Nord universitet er medlemmer av organisasjonen.

**§4 TILKNYTNING TIL STUDENTORGANISASJONEN NORD**

4.1 Studentorganisasjonen Helgeland er tilknyttet Studentorganisasjonen Nord og tiltrer med organisasjonens leder til sentralstyret.

**§5 ÅRSMØTET**

5.1 Årsmøtet er organisasjonens høyeste organ, og dets vedtak er bindende for Studentorganisasjonen Helgeland.
5.2 Årsmøtet skal avholdes hvert år innen utgangen av april måned.
5.3. Alle medlemmer har stemme, tale -og forslagsrett.
5.4 Sittende styre har møteplikt
5.5 Kunngjøring av årsmøtet sendes ut senest 4 uker før møtet. Innkalling og fullstendige sakspapirer sendes ut innen 2 uker før årsmøtet.
5.6 Referat skal offentliggjøres senest 2 uker etter møtet
5.7 Faste saker på årsmøtet:

5.7.1 Konstituering
5.7.2 Referater
5.7.3 Orienteringer
5.7.4 Valg
5.7.5 Årsrapport
5.7.7 Beretning fra kontrollkomitè
5.7.8 Innkomne forslag
5.7.9 Handlingsplan
5.7.10 Budsjett

5.8 Frist for å sende inn saker og forslag til årsmøtet er 10 dager før møtet. Disse skal offentliggjøres senest 7 dager før årsmøtet. Årsmøtet kan med kvalifisert flertall vedta å behandle saker som har kommet inn etter denne fristen.
5.9 Årsmøtet holdes for åpne dører dersom årsmøtet ikke vedtar noe annet.
5.10 Alle medlemmer har rett til å møte som observatører med tale- og forslagsrett på årsmøtet

**§6 EKSTRAORDINÆRT ÅRSMØTE**

6.1 Ekstraordinært årsmøte kan avholdes dersom det er saker som krever det
6.2 Ekstraordinært årsmøte skal bare behandle den eller de sakene som ga grunnlag for møtet.
6.3 For å avholde ekstraordinært årsmøte kreves det minst en av følgende:

6.3.1 At styret i Studentorganisasjonen Helgeland krever det
6.3.2 At 10% av medlemsmassen krever det
6.3.3 At kontrollkomitèen krever det

6.4 Ved ekstraordinært årsmøte gjelder samme vedtekter for deltakere og medlemmer som ved ordinært årsmøte.
6.5 Innkalling og saksdokumenter skal offentliggjøres senest 2 uker før møtet.
6.6 Referat skal offentliggjøres senest 2 uker etter møtet.

**§7 STYRET**

* 1. Styret er ansvarlig for organisasjonens daglige drift
	2. Styrets sammensetning:

7.2.1 Leder
7.2.2 Nestleder
7.2.3 Økonomiansvarlig
7.2.4 Velferdsansvarlig
7.2.5 Informasjonsansvarlig

* 1. Styret har virkeperiode 1. juli til 30. juni
	2. Leder er lønnet i en 50% stilling
	3. Styret kan utnevne representanter til midlertidige utvalg og råd som ikke er nedfelt i vedtektene.
	4. Avtroppende styre skal ved overgang til ny periode gjennomføre overlappingsperiode med det påtroppende styre.
	5. Styret avlegger årsrapport på årsmøtet
	6. Styrets oppgaver er beskrevet i forskriftene
	7. Styret er beslutningsdyktig når over halvparten av medlemmene er til stede.
	8. Styret kan vedta innsendte resolusjoner fra medlemmene på vegne av studentene ved Campus Helgeland og Nesna.
	9. Styret kan disponere organisasjonens økonomi i henhold til organisasjonens økonomireglement

**§8 ORGANISATORISKE KOMITÈER**

8.1 Kontrollkomiteen

8.1.1 SOH kan benytte seg av Studentorganisasjonen Nord sin komtrollkomité

8.2 Valgkomitèen

8.2.1 Valgkomitèen består av minst tre medlemmer
8.2.2 Valgkomitèen konstituerer seg selv
8.2.3 Valgkomitèen skal forberede valgsaker for årsmøtet
8.2.4 Valgkomitèen skal finne og vurdere kandidater til valg som gjennomføres på årsmøtet.
8.2.5 Valgkomitèen er innstillende myndighet i valgsaker på årsmøtet

**§9 STYRINGSDOKUMENTER**

9.1 Vedtekter

9.1.2 Vedtektene er organisasjonens øverste dokument og er bindende for alle ledd i organisasjonen.
9.1.3 Vedtektene kan bare endres av årsmøtet eller ekstraordinært årsmøte med kvalifisert flertall

9.2 Forskrifter

9.2.1 Forskriftene er organisasjonens nest øverste dokument og er bindende for alle ledd i organisasjonen.
9.2.2 Forskriftene kan endres av årsmøtet eller ekstraordinært årsmøte med flertall

9.3 Økonomireglement

9.3.1 Økonomireglementet er styringsdokument for økonomistyring
9.3.2 Økonomireglement kan endres av årsmøtet eller ekstraordinært årsmøte

9.4 Handlingsplan

9.4.1 Handlingsplanen er øverste styringsdokument for politisk og organisatorisk arbeid i hver virkeperiode
9.4.2 Handlingsplanen vedtas årlig på årsmøtet

9.7 Forretningsorden

9.7.1 Forretningsorden regulerer hvordan årsmøtet gjennomføres
9.7.2 Forretningsorden vedtas ved starten av hvert årsmøte

**§10 OFFENTLIGHET**

10.1 Alle dokumenter i organisasjonen er offentlige, dersom de ikke ved vedtak er unndratt offentligheten
10.2 Alle møter i organisasjonen kan lukkes med simpelt flertall blant
møtets stemmeberettigede deltakere
10.3 I møter som holdes for lukkede dører har følgende rett til å være til stede:

10.3.1 Stemmeberettigede deltakere i møtet
10.3.2 Styret
10.3.3 Kontrollkomitèen
10.3.4 Organisasjonskonsulenter
10.3.5 Møteleder
10.3.6 Referent

10.4 Alle personalsaker som omhandler enkeltpersoner er unndratt offentligheten og behandles i lukket møte
10.5 I lukkede møter føres det referat fra saken der bare vedtak føres. Slike referater offentliggjøres ikke for andre enn de med møterett i møte

**§11 MISTILLIT**

11.1 Mistillit kan fremmes av:
11.1 Delegater på Årsmøtet
11.2 Styret
11.4 Andre som har verv i organisasjonen eller Studentorganisasjonen Nord
11.2 Mistillitsforslag behandles av organet som valgte den det fremmes mistillit mot
11.3 Dokumenter i mistillitssaker er unndratt offentligheten
11.4 Behandling av mistillitssaker skjer i lukket møte. Den forslaget er fremmet mot
kan kreve at møtet holdes for åpne dører
11.5 Den forslaget er fremmet mot har rett til å forklare seg overfor beslutningsorganet før vedtak fattes
11.6 Dersom forslag gjelder ett eller flere medlemmer av styret, utarbeider kontrollkomitèen saksdokumenter
11.7 Mistillit vedtas med 3⁄4 flertall

**§12 OPPLØSNING**

12.1 Oppløsning kan skje ved at følgende punkter gjennomføres:

12.1.1 Ved ordinært årsmøte vedtas det oppløsning med 3⁄4 flertall
12.1.2 Minst 12 måneder- og senest 18 måneder etter første vedtak om oppløsning vedtas det på nytt oppløsning med 3⁄4 flertall på ordinært årsmøte

12.2 Ved oppløsning skal alle organisasjonens eiendeler fryses etter at alle eventuelle forpliktelser er gjort opp
12.3 Dersom det 36 måneder etter oppløsningen ikke har blitt tatt initiativ til å starte opp en ny organisasjon med samme formål og art, skal alle eiendeler overføres til Studentinord

**§13 IKRAFTTREDEN**

13.1 Vedtatte endringer i vedtektene trer i kraft ved møtets slutt eller når møtet bestemmer det med 3⁄4 flertall

**ORDLISTE:**

Flertall - Minst 1⁄2 av de stemmeberettigede

Kvalifisert flertall - Minst 2 av de stemmeberettigede 3⁄4 flertall - Minst 3⁄4 av de stemmeberettigede

Møterett - Rett til å delta i møtet

Forslagsrett - Rett til å fremme forslag i møtet

Talerett - Rett til å tale i møtet

Stemmerett - Rett til å stemme i saker og valg i møtet

Stemmeberettigede - Deltakere med stemmerett i møtet